TRC ตั้งบ.ย่อยใหม่ “มหัต” รุกธุรกิจให้บริการวิเคราะห์ข้อมูล-บริหารแพลตฟอร์ม
TRC ตั้งบ.ย่อยใหม่ "มหัต" รุกธุรกิจให้บริการวิเคราะห์ข้อมูล-บริหารแพลตฟอร์ม
19 ส.ค. 2563

บริษัท ทีอาร์ซี คอนสตรัคชั่น จำกัด (มหาชน) หรือ TRC เปิดเผยข้อมูลผ่านระบบสารสนเทศตลาดหลักทรัพย์แห่งประเทศไทย (SET) ระบุว่า ที่ประชุมคณะกรรมการบริษัท ครั้งที่ 4/2563 เมื่อวันที่ 14 ส.ค.63 ได้มีมติอนุมัติให้ บริษัท โอลีฟ เทคโนโลยี จำกัด ซึ่งเป็นบริษัทย่อยที่บริษัทฯถือหุ้น 50% จัดตั้งบริษัทใหม่ 1 บริษัท ได้แก่ บริษัท มหัต จำกัด เพื่อให้บริการด้านการวิเคราะห์ข้อมูล และบริหารแพลตฟอร์ม ด้วยทุนจดทะเบียน 1,000,000 บาท แบ่งเป็นหุ้นสามัญ 10,000 หุ้น มูลค่าที่ตราไว้หุ้นละ 100 บาท จากเงินทุนหมุนเวียนในกิจการ โดย บริษัท โอลีฟ เทคโนโลยี จำกัด ถือหุ้นจำนวน 6,000 หุ้น คิดเป็นสัดส่วน 60% และพันธมิตรทางธุรกิจ จำนวน 4,000 หุ้น คิดเป็นสัดส่วน 40%